05/03/2015 | Administración LocalMunicipal
Boiro
Aprobación definitiva do Regulamento municipal do servizo de préstamo de axudas técnicas do Concello de Boiro

De conformidade co previsto no artigo 70.2 da Lei 7/1985, do 4 de abril, Reguladora das bases de réxime local, faise público para xeral coñecemento que en virtude dunha resolución ditada por esta Alcaldía con data 13.02.2015 elevouse a definitivo, por non terse presentado alegacións durante a exposición pública do expediente, o acordo adoptado polo Pleno da Corporación na sesión ordinaria realizada o 27.11.2014 de aprobación inicial do REGULAMENTO MUNICIPAL DO SERVIZO DE PRÉSTAMO DE AXUDAS TÉCNICAS DO CONCELLO DE BOIRO, sendo o seu texto definitivo o que se publica neste anuncio. Boiro, 13.02.2015. Silvia Gema Gorostieta Vitalla. O obxecto deste regulamento é regular o funcionamento do Servizo de Préstamo de Axudas Técnicas, que é un servizo social público de carácter comunitario que depende xuridicamente do Concello de Boiro. Este servizo, xunto servizo de axuda no fogar, teleasistencia, de actividades de acompañamento, socialización e desenvolvemento de hábitos saudables e adaptacións funcionais do fogar, podoloxía e fisioterapia, desenvolve unha das prestacións básicas dos Servizos Sociais Comunitarios, que é o Apoio ás familias e ás diferentes unidades de convivencia. Este servizo ten como obxectivo xeral: Favorecer ás persoas con diversidade funcional ou en situación de dependencia a autonomía persoal e accesibilidade no desenvolvemento das actividades básicas da vida diaria. Enténdese por axuda técnica todo produto, instrumento, equipamento ou sistema técnico utilizado por unha persoa con discapacidade ou en situación de dependencia destinado a prever, compensar, aliviar ou eliminar a deficiencia ou discapacidade. O ámbito de aplicación das prestacións establecidas neste regulamento será o termo municipal do Concello de Boiro. Poderán ser usuarios/as do servizo de préstamo de axudas técnicas: 1.- As persoas que figuren empadroadas no Concello de Boiro, cunha antigüidade mínima de dous anos de antelación a data da solicitude de préstamo.2.- Que se atopen en situación de dependencia, por enfermidade e/ou deficiencia física, mental intelectual ou sensorial, que dificulten a realización das actividades básicas da vida diaria, necesitando da asistencia ou coidados por parte dunha terceira persoa ou axudas técnicas importantes. A Lei de Dependencia no seu artigo 2.2. define a situación de dependencia como: “ O estado de carácter permanente no que se atopan as persoas que, por razóns derivadas da idade, a enfermidade ou a discapacidade e ligadas á falla ou perda de autonomía física, puntal, intelectual ou sensorial, precisen da atención de outra ou outras persoas ou axudas importantes para realizar actividades básicas da vida diaria ou, no caso de persoas con discapacidade intelectual ou enfermidade mental, doutros apoios para a súa autonomía persoal “. “As tarefas máis elementais da persoa, que lle permiten desenvolverse cun mínimo de autonomía e independencia, tales como: o coidado persoal, as actividades domésticas básicas, a mobilidade esencial, recoñecer persoas e obxectos, orientarse, entender e executar ordes ou tarefas sinxelas” ( artigo 2.3. Lei Dependencia). Podémolas dividir en tres grupos: Actividades de coidados persoais: comer, beber, lavarse, coidado do aspecto persoal, control das necesidades de micción e defecación, usar só/soa o servizo, vestirse. Actividades relacionadas coa mobilidade: levantarse, deitarse, permanecer de pé ou sentado, cambiar e manter diversas posicións do corpo e desprazarse dentro do fogar. Actividades relacionadas coa cognición - a toma de decisións-: recoñecer persoas e obxectos, orientarse, entender e executar ordes ou tarefas sinxelas. Considerarase unidade económica de convivencia a efectos deste regulamento a formada por todas as persoas que conviven no mesmo domicilio. Teranse en conta, ademais, as persoas convivintes economicamente dependentes (artigo 17º da Orde do 22 de xaneiro de 2009, pola que se regula o servizo de axuda no fogar). Recibir en condicións óptimas e en bo estado a axuda técnica que se solicita, incluídas no catálogo de axudas técnicas do Concello de Boiro. Ser informadas previamente de calquera modificación nas condicións do servizo. Ser tratadas con respecto por parte do persoal, que directa ou indirectamente, está relacionado con este servizo. A intimidade e dignidade, non revelando dende os Servizos Sociais Comunitarios Básicos información algunha procedente da prestación do servizo de préstamo de axudas técnicas, mantendo sempre e inexcusablemente o segredo profesional. A devolución da fianza depositada, ao remate do préstamo, sempre e cando dita devolución se realice nas condicións estipuladas no artigo seguinte. Aboar en tempo e forma o correspondente pago mensual regulado pola Ordenanza fiscal municipal do SAF e Axudas Técnicas, que variarán en función da condición de dependencia da persoa solicitante e/ou da axuda técnica solicitada e de acordo á seguinte táboa: Nota: a) adaptación funcional do fogar, podoloxía e fisioterapia, b) actividades de acompañamento, socialización e desenvolvemento de hábitos saudables, c) servizo de préstamo de axuda técnicas. As persoas que se atopen en proceso de ser valoradas como dependentes e que soliciten axudas técnicas deberán aboar retrasos nas súas cotas mensuais ao comezar a recibir a prestación. Tratar con respecto ao persoal vinculado, directa ou indirectamente, coa prestación deste servizo. Adquirir o compromiso de devolver o material prestado en boas condicións, unha vez que finalice o obxecto polo cal a prestación foi concedida. No caso contrario, o custo da reparación ou reposición detraerase da fianza depositada, debendo aboar o/a usuario/a a diferenza no caso de resultar a fianza insuficiente para facer fronte ao custo da reparación ou reposición. Inicialmente o servizo de préstamo de axudas técnicas do Concello de Boiro inclúe no seu catálogo as seguintes axudas: grúas, camas articuladas e cadeiras de rodas. Admitiranse doazóns ao servizo de préstamo, as cales se formalizarán mediante contrato. O feito de que unha persoa formalizara dito contrato non lle dará prioridade no caso de solicitar con posterioridade á doazóns unha axuda técnica. En ningún caso o material entregado nas doazóns poderá ser recuperado pola persoa donante das ditas. O servizo de préstamo de axudas técnicas dependerá xuridicamente na súa xestión do Concello de Boiro e, en concreto, a súa organización e funcionamento, do departamento de Servizos Sociais Comunitarios Básicos. Para a prestación do servizo intervirán: traballador/a social municipal e técnicos de servizos múltiples do concello. Traballador/a social: recepción de casos, estudio, valoración, seguimento e avaliación de casos. Técnicos de servizos múltiples: almacenamento e mantemento do material, distribución e recollida do material prestado no domicilio da persoa usuaria. O servizo de préstamo de axudas técnicas disporá para a súa financiación dos seguintes recursos: orzamento propio, achegas das persoas usuarias ou calquera outro subvencionado ou doado por persoas ou entidades públicas e/ou privadas. O procedemento para a concesión da prestación do servizo de préstamo de axudas técnicas poderá iniciarse de oficio ou a instancia de parte. Si se inicia de oficio deberá garantirse na súa tramitación os requisitos e circunstancias documentais fixadas. Para o caso de iniciarse a instancia de parte, as solicitudes deberán ir asinadas pola persoa usuaria ou representante legal ou gardador de feito e nas ditas indicarase qué prestación solicita e o motivo polo cal a realiza. A solicitude deberá ir acompañada pola seguinte documentación: Solicitude cumprimentada e asinada. Fotocopia do documento nacional de identidade dos compoñentes da unidade familiar. Fotocopia da tarxeta sanitaria e informe médico. Certificado de empadroamento da unidade de convivencia, expresando unha antigüidade mínima de dous anos de residencia no Concello de Boiro. Certificado de minusvalía, de selo caso. Resolución da valoración de dependencia emitida polo órgano competente, así como o importe correspondente das prestacións recibidas pola Lei de Dependencia, si se están percibindo no momento ou cando se comecen a percibir a posteriori. Unha vez recibidas as solicitudes, comprobarase que reúnen os requisitos sinalados neste regulamento e, no caso de non ser así, requiriráselle á persoa solicitante para que no prazo de dez días hábiles emende as fallas ou acompañe os documentos preceptivos con indicación de que si así non o fixera, terase por desestimada a súa petición, arquivándose sen máis trámite. Completada a solicitude nun prazo de 15 días hábiles, valorarase polo/a traballador/a social dos Servizos Sociais Comunitarios Básicos, emitindo informe preceptivo, que debe contemplar necesariamente que a persoa solicitante reúna os requisitos necesarios para a prestación do servizo que se vai prestar. Realizarase un seguimento dúas veces ao ano da axuda técnica prestada. Para a realización do informe anterior será necesaria unha visita domiciliaria para valorar se a vivenda reúne as condicións para dito préstamo ( por ex. Dimensións de portas para o uso de cadeiras de rodas, espazo suficiente para o manexo de grúa, etcétera.). Unha vez valorado o expediente e constatado o cumprimento dos requisitos, á vista dos informes técnicos, emitirase proposta de resolución, que se elevará á Xunta de Goberno Local para a súa resolución expresa e notificación á persoa interesada. O alcalde ditará a resolución oportuna indicando no suposto de concesión: Datos persoais do/a usuario/a. Tipo de material prestado. Achega económica do/a usuario/a. Data de inicio da prestación do material. No caso de denegación, concretaranse as causas que motivaron tal decisión, entre as que figuran: Non cumprir os requisitos establecidos neste regulamento. No caso de procedemento de urxencia, será o alcalde-presidente quen resolva no prazo de 72 horas, previo informe do/a traballador/a social dos Servizos Sociais Comunitarios Básicos. Facúltase ao alcalde-presidente do Concello e, por delegación súa, á concelleira de Servizos Sociais, Terceira Idade e Muller, para ditar as disposicións internas. Este regulamento, unha vez aprobado definitivamente, publicarase integramente no Boletín Oficial da Provincia da Coruña e comezará a aplicarse unha vez transcorra o prazo previsto no artigo 65.2 da Lei 7/1985, do 2 de abril, e manterase en vigor en tanto non se acorde a súa derrogación ou modificación expresa. Para o préstamo de axudas técnicas, as persoas usuarias deberán presentar previamente o seu DNI en vigor e asinar o presente contrato. O arrendamento a menores de idade incapacitados só se realizará prestando o seu consentimento os seus respectivos representantes legais ou titores, quenes asinarán o contrato e responderán solidariamente con aqueles. A persoa contratante recoñece que o artigo ou accesorio deste contrato de préstamo é de expresa propiedade do Concello de Boiro e que se lle entrega en óptimas condicións de uso. O obxecto prestado deberá ser devolto en igual estado no que o recibiu. A non devolución, ao transcurrir o prazo pactado, será considerado como apropiación indebida. O/a usuario/a cliente comprométese a efectuar un uso coidadoso do artigo entregado e a seguir as normas seguintes: O artigo ou accesorio só poderá utilizarse para o fin que lle é propio, non debendo utilizarse para uso distinto ao seu habitual; por exemplo, unha cadeira de rodas corrente non debe ser utilizada debaixo da ducha, como si fora unha cadeira especial de ducha, debido a que isto sería uso contraindicado. Durante o período de non-uso, o artigo deberá permanecer debidamente resgardado da humidade e fóra do alcance de terceiras persoas non contratantes. Os vehículos electrónicos deben estar conectados obrigatoriamente co seu correspondente cargador de baterías a 220 V e como mínimo durante 8 horas. O artigo prestado só poderá ser utilizado pola persoa arrendataria no Concello de Boiro. Todo desprazamento do artigo ou accesorio fóra desta demarcación territorial requirirá a autorización por escrito do Concello. O Concello, co fin de prestar un servizo óptimo aos seus clientes, resérvase o dereito de recuperar un artigo ou accesorio en canto detecte un fallo, procedendo neste caso á substitución por outro de igual ou análogas características e prestacións, pero non dando lugar neste caso a reclamacións. De non poder ser substituído por outro igual ou parecido, procederase a reembolsar ao cliente polo tempo de non dispoñibilidade do dito, sempre que a avaría non fora imputable a aquel. A duración do presente contrato establécese polo período dun ano, contado a partir do día seguinte a súa sinatura, non podendo ser acordado verbal ou tacitamente. O/a usuario/a cliente responsabilízase expresamente do uso e destino do artigo ou accesorio, tanto fronte a terceiros e acompañantes como fronte a sí mesmo. Calquera gasto, multa ou dano, ocasionado así mesmo ou a terceiros durante a utilización do artigo prestado serán expresamente a cargo do/a usuario/a cliente e da súa exclusiva responsabilidade. O/a usuario/a cliente comprométese a pagar o importe total da fianza do artigo ou accesorio obxecto de préstamo antes da entrega do dito. Importe das fianzas: Durante os cinco primeiros días de cada mes, aboará a taxa correspondente segundo o establecido no artigo 4º) da Ordenanza fiscal municipal reguladora do SAF, na entidade bancaria da súa elección, no número de conta autorizada para tal efecto. Será imprescindible amosar o comprobante de pago á hora de efectuar reclamacións ou peticións de reparacións como cambios posteriores. O Concello poderá revisar o artigo ou accesorio prestado cando sexa devolto a fin de examinar e comprobar si se devolve en perfecto estado ou con danos e avarías, co fin de determinar si puidera haber culpa e responsabilidade por parte do/a usuario/a cliente. A fianza destinarase a cubrir os eventuais danos e prexuízos que o/a usuario/a cliente puidera ocasionar ao artigo ou accesorio prestado, procedéndose a deducir daquela os importes destes. As reparacións ordinarias esixibles (por uso normal e frecuente) dun artigo ou accesorio prestado serán a cargo do Concello, agás que os danos ou avarías se orixinaran por un uso indebido ou por neglixencia por parte do usuario/a cliente. O/a usuario/a cliente ten a obriga de amosar a súa inculpabilidade. Calquera avaría ou disfunción no funcionamento normal do artigo ou accesorio prestado será posto inmediatamente en coñecemento do Concello por parte do usuario/a cliente con fin de que aquel proceda á súa reparación ou substitución. Si o/a usuario/a cliente deixase parar 12 horas sen sinalar a avaría do artigo ou accesorio que se demostrou inutilizable, imputaráselle aquel o dano en cuestión. As reparacións e reclamacións atenderanse en horario de oficina, de martes a venres de 8.00 h a 15.00 h. O Concello non pode responsabilizarse polo tempo en que se demore a entrega dun artigo ou accesorio cando se atope no seu poder para ser reparado, pero poderá dar lugar a que o /a usuario/a reclame o reembolso da cantidade correspondente ao tempo de non uso do artigo ou accesorio en cuestión. O Concello non asume responsabilidade algunha por danos ou accidentes que o usuario/a cliente poida ocasionar no uso do artigo ou accesorio prestado, tanto a sí mesmo como a terceiros, non podendo reclamar indemnización por danos e prexuízos por tal concepto. Só a entrega por demora ou a imposibilidade de uso dun artigo ou accesorio prestado permitirán ao usuario/a cliente reclamar ao Concello o reembolso das cantidades que correspondan por tales conceptos, así como a devolución, no seu caso, da fianza ou anticipo correspondente. A devolución do artigo obxecto do presente contrato, así como dos seus correspondentes accesorios, terá lugar na data e hora fixados neste contrato. O Concello poderá comprobar que o artigo ou accesorio se devolve en perfecto estado, podendo formular ao usuario/a cliente reclamacións por defectos ou averías nas 12 horas seguintes á devolución. Se o usuario/a cliente non se mostrase conforme coa reclamación, poderá solicitar os servizos dun perito especializado encargándolle unha revisión do artigo ou accesorio en cuestión, sendo da súa conta os gastos do dito. Todas as modificacións, presentes ou futuras, deste contrato deberán plasmarse por escrito e neste mesmo documento, ou noutro que sirva de expreso anexo, debendo estar asinadas por ambas partes contratantes das alteracións contractuais que se acordaran. Conforme Asdo. Don/a Asdo. DNI nº Boiro, a ….…de………….……. de…….…. 1.- DATOS DO/A INTERESADO/A 2.- DATOS DO/A REPRESENTANTE LEGAL EXPÓN: SOLICITA a prestación de: Servizo de axuda no fogar: Teleasistencia domiciliaria: Axudas técnicas: Boiro, de de 20 Asdo.:……………………………………….”